Gubierno Illa

O **Gubierno Illa** ye lo Gubierno de Catalunya (ye decir, d'a Cheneralidat de Catalunya) dende la suya formación o 12 d'agosto de 2024, mientres a XV Lechislatura d'o Parlamento de Catalunya, succedindo a lo Gubierno Aragonès. Ye presidiu por Salvador Illa Roca, d'o *[[Partit dels Socialistes de Catalunya]]*, y ye un gubierno monocolor encara que con o refirme parlamentario de dos partius: *[[Esquerra Republicana de Catalunya]]* y *[[Catalunya en Comú]]*. Tamién en fan parte a livels inferiors a las consellerías miembros u simpatizants d'ixos dos partius en cargos politicos, encara que no se tracte d'un gubierno de coalición.

Asinas, encara que en sentiu estricto lo Gubierno Illa no conta que con o suporte parlamentario d'os suyo partiu (42 deputaus sobre 135) ta la suya investidura contó con o refirme d'os 20 deputaus d**[[Esquerra Republicana de Catalunya]]'' y d'os 6 deputaus de ''[[Catalunya en Comú]]'', un total de 68 deputaus sobre los 135 que composan a cambra parlamentaria.

== Historia ==
Dimpués d'as [[eleccions a lo Parlamento de Catalunya de 2024|eleccions]] a lo [[Parlamento de Catalunya]] de [[12 de mayo]] de [[2024]], a composición d'a cambra fació imposible la continación d'o [[Gubierno Aragonès]] monocolor d'o partiu ''[[Esquerra Republicana de Catalunya]]'', partiu que amás heba perdiu una part important d'os suyos votos respective d'as anteriors [[Eleccions a lo Parlamento de Catalunya de 2021|eleccions]] en [[2021]]. Tamién a composicion d'o Parlamento feba imposible un gubierno formau por partius [[Nacionalismo catalán|nacionalistas]] (''[[Esquerra Republicana de Catalunya]]'' y ''[[Junts+Carles Puigdemont per Catalunya]]'', amás d'un partiu d'[[extrema dreita]] clamau ''[[Aliança Catalana]]''). Amás, o ''[[Partit dels Socialistes de Catalunya]]'' heba estau o partiu con mayor numero de deputaus y lo partiu mas votau (encara que en as [[Provincias d'Espanya|provincias]] de [[Provincia de Leida|Leida]] y [[Provincia de Chirona|Chirona]] y en una part important d'as [[comarcas de Catalunya]] heba ganau a candidatura de ''Junts''.

En ixas condicions s'escaició un luengo periodo de negociacions entre las tres fuerzas politicas que teneban posibilidaz de formar un gubierno con prou refirme parlamentario, presidiu por [[Salvador Illa Roca]], lo cabeza de lista por a circumscripción de [[Provincia de Barcelona|Barcelona]] d'o ''[[Partit dels Socialistes de Catalunya]]'': ixe mesmo partiu, ''[[Esquerra Republicana de Catalunya]]'' y ''[[Catalunya en Comú]]''. Finalment, dimpués de cuasi tres meses de conversacions, finalment Illa fue investiu [[president d'a Cheneralidat de Catalunya]] o [[8 d'agosto]] de [[2024]] con os votos d'os tres partius mencionaus y lo voto en contra d'os atros partius representaus en o Parlamento (35 deputaus de ''[[Junts+Carles Puigdemont per Catalunya]]'', 15 d'o ''[[Partido Popular de Cataluña]]'', 11 de ''[[Vox (partiu politico)|Vox]]'' y 2 d**Aliança Catalana*).

Como continación d'a suya investidura parlamentaria Salvador Illa se reunió o [[9 d'agosto]] en o [[palacio d'a Cheneralidat de Catalunya]] con o president d'a Cheneralidat en funcions, [[Pere Aragonès García]], ta organizar o traspaso de poders.

O sabado [[10 d'agosto]] Salvador Illa prenió posesión d'o cargo de [[president d'a Cheneralidat de Catalunya]] en un acto solemne celebrau en o salón *Sant Jordi* (Sant Chorche) d'o [[Palacio d'a Cheneralidat de Catalunya|palacio d'a Cheneralidat]], acto que contó con a presencia d'altos cargos d'a Gubierno anterior (incluyindo-ie lo suyo president y toz os consellers) y d'o [[Gubierno d'Espanya]], incluyindo-ie la [[Vicepresident d'o Gubierno d'Espanya|vicepresidenta primera]], [[María Jesús Montero]], y atros cuatre ministros d'o [[Tercer Gubierno Sánchez|Gubierno Sánchez]] ([[Félix Bolaños]], [[Ernest Urtasun]], [[Diana Morant]] y [[Jordi Hereu]]), amás d'atros cargos d'a [[Deputación Provincial de Barcelona]] (encabezaus por a suya presidenta, [[Lluïsa Moret]]) y d'o [[Concello de Barcelona]] (encabezaus por l'[[alcalde de Barcelona]] [[Jaume Collboni]]). Tamién asistioron [[María Chivite Navascués]], [[President de Navarra|presidenta]] de [[Navarra]], y lo [[president d'o Prencipau d'Asturias|president]] d'o [[Prencipau d'Asturias]], [[Adrián Barbón Rodríguez]].

== Estructura y composición ==
Os anuncios sobre la composición d'o Gubierno presidiu por Salvador Illa ya heban prencipiau mesmo antes d'a celebración d'as eleccions, en haber anunciau l'alabez candidato a la presidencia que [[Núria Parlon Gil]], [[Alcalde de Santa Coloma de Gramenet|alcaldesa]] de [[Santa Coloma de Gramenet]] estaría la suya consellera d'[[Consellería d'Interior d'a Cheneralidat de Catalunya|Interior]], en afirmando que heba probau la suya capacidat de chestión en temas de seguridat en o suyo municipio.

O mesmo día d'a suya presa de posesión, Illa comunicó dos futuros altos cargos: o futuro consellero de [[Consellería d'a Presidencia d'a Cheneralidat de Catalunya|Presidencia]], [[Albert Dalmau Miranda]], dica l'inte alto funcionario d'o [[Concello de Barcelona]], y lo futuro secretario d'o Gubierno, [[Javier Villamayor Caamaño]], alto cargo en a [[Deputación Provincial de Barcelona]].

Ixe mesmo día 10, Illa confirmó que la futura consellera d'[[Consellería d'Interior d'a Cheneralidat de Catalunya|Interior]] estaría [[Núria Parlon Gil]], amás de decidir-se por [[Alicia Romero Llano]] como consellera d'[[Consellería d'Economía y Hicienda|Economía y Hicienda]], elección significativa en estar Alicia Romero un d'os representants socialistas que heban partecipau en os pactos con *Esquerra Republicana de Catalunya*.

En a tarde d'o domingo [[11 d'agosto]] se prencipioron a conoixer atros nombres d'o futuro Gubierno: [[Ramon Espadaler Parcerisas]] (qui heba estau consellero d'[[Consellería d'Interior d'a Cheneralidat de Catalunya|Interior]] en o [[segundo Gubierno Mas]] en [[2012]]-[[2015]]) se confirmaba como futuro consellero de [[Consellería de Chusticia d'a Cheneralidat de Catalunya|Chusticia y Calidat Democratica]], [[Sílvia Paneque Sureda]] yera esleyida ta consellera de [[Consellería de Territorio d'a Cheneralidat de Catalunya|Territorio, Vivienda y Transición Ecolochica]], [[Olga Pané Mena]] se mencionaba como consellera de [[Consellería de Salut d'a Cheneralidat de Catalunya|Salut]] [[Esther Niubó Cidoncha]] (concellera d'o [[concello de Castelldefels]]) se confirmaba como consellera d'[[Consellería d'Educación d'a Cheneralidat de Catalunya|Educación y Formación Profesional]], [[Mónica Martínez Bravo]] (que dica l'inte yera secretaria d'Inclusión en o [[Ministerio d'Inclusión, Seguranza Social y Migracions d'Espanya|Ministerio d'Inclusión, Seguranza Social y Migracions]] d'o [[tercer Gubierno Sánchez]]) de mencionaba como consellera de [[Consellería de Dreitos Socials d'a Cheneralidat de Catalunya|Dreitos Socials y Inclusión]], [[Miquel Sàmper Rodríguez]] (en ixe momento miembro d'a *Comissió Jurídica Assessora* d'a Cheneralidat y anteriorment consellero d'[[Consellería d'Interior d'a Cheneralidat de Catalunya|Interior]] en o [[Gubierno Torra]] en [[2020]]-[[2021]]) apareixeba como consellero d'[[Consellería d'Empresa y Treballo d'a Cheneralidat de Catalunya|Empresa y Treballo]], [[Eva Menor Cantador]] (antiga [[Alcalde de Badia del Vallès|alcaldesa]] de [[Badia del Vallès]]) yera citada como nueva consellera d'[[Consellería d'Igualdat y Feminismos d'a Cheneralidat de Catalunya|Igualdat y Feminismos]], [[Jaume Duch Guillot]] estaría lo nuevo consellero d'[[Consellería d'Acción Exterior y Gubierno Ubierto|Unión Europea y Acción Exterior]], [[Núria Montserrat Pulido]] yera mencionada cono consellera d'[[Consellería d'Investigación y Universidaz d'a Cheneralidat de Catalunya|Investigación y Universidaz]], [[Òscar Ordeig Molist]] apareixeba como nuevo consellero d'[[Consellería d'Agricultura, Ramadería, Pesca y Alimentación d'a Cheneralidat de Catalunya|Agricultura, Ramadería, Pesca y Alimentación]], [[Bernardo Álvarez Merino]] (*Berni Álvarez*, antigo chugador y entrenador de [[basketbol]] y concellero d'o [[Concello de Tarragona]]) se mencionaba como consellero d'a nueva consellería d'[[Consellería d'Esportes d'a Cheneralidat de Catalunya|Esportes]], [[Sònia Hernández Almodóvar]] (dica l'inte directora cheneral de Patrimonio Cultural d'a Cheneralidat) yera esleyida nueva consellera de [[Consellería de Cultura d'a Cheneralidat de Catalunya|Cultura]], y [[Francesc Xavier Vila]], anterior director cheneral de Politica Lingüistica d'a consellería de Cultura estaría lo consellero d'a nueva consellería de [[Consellería de Politica Lingüistica d'a Cheneralidat de Catalunya|Politica Lingüistica]].

O lunes [[12 d'agosto]] prenioron posesión d'os suyos cargos y los suyos nombramientos se publicoron ixe mesmo día en o *Diari Oficial de la Generalitat de Catalunya'', en o Decreto 133/2024, d'11 d'agosto.





## Referencias